**Ministru kabineta noteikumu projekta**

**„Specifiskās kategorijas bezpilota gaisa kuģu sistēmu ekspluatantu sertifikācijas un uzraudzības kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Specifiskās kategorijas bezpilota gaisa kuģu sistēmu ekspluatantu sertifikācijas un uzraudzības kārtība” (turpmāk – noteikumu projekts) izstrādes nepieciešamība izriet no likuma “Par aviāciju” un Komisijas 2019. gada 24. maija Īstenošanas regulas (ES) 2019/947 par bezpilota gaisa kuģu ekspluatācijas noteikumiem un procedūrām (turpmāk – regula Nr.2019/947). Noteikumu projekta mērķis ir izpildīt regulas Nr.2019/947 prasības, nosakot kārtību, kādā izsniedz, groza, pagarina, ierobežo, anulē vai aptur specifiskās kategorijas bezpilota gaisa kuģu sistēmu ekspluatācijas atļaujas un vieglo bezpilota gaisa kuģu sistēmu ekspluatanta sertifikātus (LUC), veic deklarāciju atbilstības pārbaudi bezpilota gaisa kuģu sistēmu ekspluatācijai specifiskajā kategorijā un veic specifiskās kategorijas bezpilota gaisa kuģu sistēmu ekspluatantu uzraudzību.Noteikumi stājas spēkā 2021. gada 1. jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par aviāciju” [117.3 panta](https://likumi.lv/ta/id/57659-par-aviaciju#p47) trešā daļa un 117.7 panta 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Aviācijas drošības aģentūra (turpmāk – EASA) regulas Nr.2019/947 īstenošanai ir izstrādājusi dokumentus “Attiecīgie regulas Nr.2019/947 līdzekļi atbilstības panākšanai un vadlīnijas” (turpmāk – AMC). AMC ir dokuments, kas detalizēti skaidro kā izpildāmas regulas Nr. 2019/947 prasības, kā arī satur dažādas veidlapas (apliecinājumi, sertifikāti, iesniegumi u.tml.), tādējādi nodrošinot vienveidīgu un sistēmisku Eiropas Savienības līmeņa tiesiskā regulējuma piemērošanu visās Eiropas Savienības dalībvalstīs, kā arī EEZ valstīs. Minēto dokumentu tulkojums latviešu valodā pieejams valsts aģentūras “Civilās aviācijas aģentūra” (turpmāk- Civilās aviācijas aģentūra) tīmekļvietnē. Regulā Nr.2019/947 ir noteiktas prasības, kādām ir jāatbilst specifiskās kategorijas bezpilota gaisa kuģu sistēmu ekspluatantam, bet nav noteikta kārtība, kādā Civilās aviācijas aģentūrai jāizsniedz specifiskās kategorijas bezpilota gaisa kuģu ekspluatācijas atļauja, vieglo bezpilota gaisa kuģu sistēmu ekspluatanta sertifikāts (LUC), kā arī nav noteikta kārtība, kādā tiek veikta specifiskās kategorijas ekspluatācijas deklarācijas atbilstības pārbaude un specifiskās kategorijas bezpilota gaisa kuģu sistēmu ekspluatantu uzraudzība. Ņemot vērā iepriekšminēto ir nepieciešams izstrādāt normatīvo aktu, kas nosaka specifiskās kategorijas bezpilota gaisa kuģu sistēmu ekspluatanta atļaujas, sertifikāta un apstiprinājuma par deklarācijas pilnīgumu izsniegšanas un specifiskās kategorijas bezpilota gaisa kuģu sistēmu ekspluatantu uzraudzības kārtību atbilstoši regulas Nr.2019/947 prasībām. Regula Nr.2019/947 nenosaka specifiskās kategorijas bezpilota gaisa kuģu ekspluatācijas atļaujas darbības termiņu, minētās atļaujas var tik iegūtas, kādam konkrētam pasākumam vienas dienas ietvaros, proti, mūzikas festivālu filmēšana u.tml., gan vairākkārtējai bezpilota gaisa kuģu lidojumu veikšanai (ilgtermiņa bezpilota gaisa kuģu lidojumu atļauja), ņemot vērā minēto noteikumu projekta 2.punkts noteic, ka specifiskās kategorijas bezpilota gaisa kuģu ekspluatācijas atļauju izsniedz uz laiku līdz diviem gadiem, minētais termiņš ir pielīdzināts regulas Nr.2019/947 UAS.SPEC.085. punktā noteiktajam ekspluatācijas deklarācijas darbības termiņam, proti, 2.gadi, paredzot, ka bezpilota gaisa kuģu ekspluatācijas atļaujas derīguma termiņu var pagarināt uz laiku, kas nepārsniedz sākotnējo specifiskās kategorijas bezpilota gaisa kuģu atļaujas darbības termiņu. Regulas Nr.2019/947 UAS.SPEC.080. punkts noteic, ka bezpilota gaisa kuģu ekspluatācijas atļaujas darbības termiņš tiek norādīts atļaujā, ņemot vērā minēto noteikumu projekts paredz, ka bezpilota gaisa kuģu ekspluatācijas atļaujas pagarināšana ir pielīdzināma izmaiņu veikšanai specifiskās kategorijas bezpilota gaisa kuģu ekspluatācijas atļaujā (noteikumu projekta 8.punkts). Regulas Nr.2019/947 UAS.LUC.080. punkts noteic, ka vieglo bezpilota gaisa kuģu sistēmu ekspluatanta sertifikātu (LUC) izdod uz neierobežotu laiku, kamēr vieglo bezpilota gaisa kuģu sistēmu ekspluatanta sertifikāta (LUC) turētājs atbilst attiecīgajām regulas Nr.2019/947 prasībām un sertifikāta izdevējas dalībvalsts prasībām. Prasības, kādām jāatbilst, pretendentam, lai saņemtu specifiskās kategorijas bezpilota gaisa kuģu ekspluatanta atļauju, vieglo bezpilota gaisa kuģu sistēmu ekspluatanta sertifikātu (LUC), apstiprinājumu par specifiskās kategorijas ekspluatācijas deklarācijas pilnīgumu ir noteiktas regulā Nr.2019/947 un ar to saistošajos dokumentos, bet nav noteikta kārtība, kādā pretendents iesniedz iesniegumu specifiskās kategorijas bezpilota gaisa kuģu ekspluatācijas atļaujas, vieglo bezpilota gaisa kuģu sistēmu ekspluatanta sertifikāta (LUC) un specifiskās kategorijas deklarācijas atbilstības apstiprinājuma saņemšanai. Noteikumu projekts nosaka kārtību, kādā izsniedz, groza, pagarina, ierobežo, anulē vai aptur specifiskās kategorijas bezpilota gaisa kuģu ekspluatācijas atļaujas un vieglo bezpilota gaisa kuģu sistēmu ekspluatanta sertifikātus (LUC), veic deklarāciju atbilstības pārbaudi bezpilota gaisa kuģu sistēmu ekspluatācijai specifiskajā kategorijā.Regulas Nr. 2019/947 18.panta h) punkta i) apakšpunkts noteic, ka dalībvalsts kompetentā iestāde izveido uz risku balstītas uzraudzības sistēmu attiecībā uz specifiskās kategorijas bezpilota gaisa kuģu sistēmu ekspluatantiem, kas iesnieguši deklarāciju vai kas ir saņēmuši specifiskās kategorijas bezpilota gaisa kuģu ekspluatācijas atļauju vai vieglo bezpilota gaisa kuģu sistēmu ekspluatanta sertifikātu (LUC) bezpilota gaisa kuģu ekspluatācijai specifiskajā kategorijā, bet nenoteic, kā iepriekšminētā uzraudzība tiek īstenota. Atbilstoši likuma “Par aviāciju” 6. panta otrās daļas 20. punktam Civilās aviācijas aģentūra veic bezpilota gaisa kuģu lidojumu drošuma uzraudzību. Ņemot vērā minēto, noteikumu projekta IV nodaļā tiek noteikta kārtība, kādā Civilās aviācijas aģentūrā veic specifiskās kategorijas bezpilota gaisa kuģu sistēmu ekspluatantu darbības uzraudzību, kā arī tiek noteikti konstatēto neatbilstību līmeņi un klasifikācija, kā arī konstatēto neatbilstību novēršanas termiņi. Lai nodrošinātu, ka saņemto paaugstināta riska bezpilota gaisa kuģa lidojuma atļauju turētāji varētu sagatavoties regulas Nr.2019/947 un noteikumu projekta prasību izpildei, noteikumu projekts paredz, ka paaugstināta riska bezpilota gaisa kuģa lidojuma atļaujas ar tajās norādīto derīguma termiņu līdz 2021. gada 1. jūlijam, kas izsniegtas saskaņā ar Ministru kabineta 2019.gada 13.augusta noteikumiem Nr.368 “Kārtība, kādā veicami bezpilota gaisa kuģu un cita veida lidaparātu lidojumi” ir spēkā līdz 2021.gada 31.decembrim. Specifiskās kategorijas bezpilota gaisa kuģu ekspluatācijas atļaujas, vieglo bezpilota gaisa kuģu sistēmu ekspluatanta sertifikāta (LUC), deklarācijas bezpilota gaisa kuģu sistēmu ekspluatācijai specifiskajā kategorijā atbilstības apstiprinājuma iegūšana un specifiskās kategorijas bezpilota gaisa kuģu ekspluatanta atļaujas un deklarācijas bezpilota gaisa kuģu sistēmu ekspluatācijai specifiskajā kategorijā uzturēšana, vieglo bezpilota gaisa kuģu sistēmu ekspluatanta sertifikāta (LUC) turētāja novērtēšana atbilstoši uzraudzības ciklam ir maksas pakalpojums saskaņā ar normatīvo aktu par Civilās aviācijas aģentūras publisko maksas pakalpojumu cenrādi.Noteikumu projektā ietvertais regulējums nav attiecināms uz militāro bezpilota gaisa kuģa sistēmas ekspluatantiem. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, valsts aģentūra “Civilās aviācijas aģentūra”. |
| 4. | Cita informācija | Nav.  |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Normatīvais akts attiecas uz:1) jebkuru personu, kuras īpašumā vai valdījumā ir bezpilota gaisa kuģis vai kura vēlas veikt bezpilota gaisa kuģa lidojumus;2) komersantiem un biedrībām, kas organizē bezpilota gaisa kuģu lidojumus vai sniedz pakalpojumus bezpilota gaisa kuģa lietotājam;3) valsts un pašvaldības iestādēm un juridiskām personām, kurām normatīvajos aktos ir noteiktas vai deleģētas funkcijas un uzdevumi bezpilota gaisa kuģu jomā. |
| 2. | Tiesiskā regulējuma ietekme uz tautsaimniecību un administratīvo slogu | Noteikuma projekta tiesiskais regulējums pozitīvi ietekmēs tautsaimniecību un sabiedrības mērķgrupas, ņemot vērā, ka tiesiskais regulējumus pilnveido vienotos pamatprincipus specifiskās kategorijas bezpilota gaisa kuģa sistēmas ekspluatācijai, kas, savukārt, sekmēs bezpilota gaisa kuģu lidojumu drošumu.  |
| 3. | Administratīvo izmaksu monetārs novērtējums | Noteikumu projektā ietvertajam regulējumam nav ietekmes uz administratīvajām izmaksām (naudas izteiksmē) un tas nerada papildu administratīvo slogu, jo saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 24. un 25.punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 euro, bet mērķgrupai, ko veido juridiskas personas, – 2000 euro. Regula Nr. 2019/947 bezpilota gaisa kuģu ekspluatāciju iedala trīs kategorijās - atvērtā kategorija, specifiskā un sertificētā kategorija (noteikumu projekts netiek attiecināms uz sertificēto kategoriju). Bezpilota gaisa kuģa lidojumu veikšanai atvērtajā kategorijā nav nepieciešama iepriekš izsniegta Civilās aviācijas aģentūras atļauja. Bezpilota gaisa kuģu lidojumu veikšanai specifiskajā un sertificētajā kategorijā ir nepieciešama iepriekš izsniegta Civilās aviācijas aģentūras atļauja. Ņemot vērā minēto paredzams, ka ar noteikuma projekta stāšanos spēkā Civilās aviācijas aģentūras administratīvais slogs samazināsies, jo daļa no 2020. gadā Civilās aviācijas aģentūras izsniegtajām paaugstināta riska bezpilota gaisa kuģu lidojumu atļaujām (regulas Nr.2019/947 izpratnē specifiskā bezpilota gaisa kuģu ekspluatācijas kategorija) ar tajās ietvertajiem nosacījumiem, kas izsniegtas saskaņā ar Ministru kabineta 2019.gada 13.augusta noteikumiem Nr.368 “Kārtība, kādā veicami bezpilota gaisa kuģu un cita veida lidaparātu lidojumi”, regulā Nr.2019/947 ietvertajām prasībām atbildīs bezpilota gaisa kuģu lidojumu veikšanai atvērtajā kategorijā. Ņemot vērā minēto un to, ka nav pietiekamas informācijas par noteikumu projekta anotācijas II sadaļas 1.punktā minētās mērķauditorijas lielumu, nav iespējams veikt precīzu administratīvo izmaksu aprēķinu. Administratīvo izmaksu aprēķins veikts vienam gadījumam, ņemot vērā 2020. gada datus.Aprēķinos tiek izmantota Civilās aviācijas aģentūras 11,98 euro (vidējā stundas likme Civilās aviācijas aģentūras Bezpilota gaisa kuģu, Eiropas Savienības lietu un starptautisko attiecību daļas inspektoram) (2021.gada maijs)).**C= (f x l) x (n x b)** C – informācijas sniegšanas pienākuma radītās izmaksas jeb administratīvās izmaksas;f– finanšu līdzekļu apjoms, kas nepieciešams, lai nodrošinātu projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz projekts;n – subjektu skaits, uz ko attiecas projektā paredzētās informācijas sniegšanas prasības;b – cik bieži gada laikā projekts paredz informācijas sniegšanu (aprēķinā izmantoti 2020. gada dati – paaugstināta riska bezpilota gaisa kuģa lidojuma atļaujas, kas izsniegtas saskaņā ar Ministru kabineta 2019. gada 13. augusta noteikumiem Nr. 368 ‘’Kārtība, kādā veicami bezpilota gaisa kuģu un cita veida lidaparātu lidojumi’’).Administratīvās izmaksas 1 gadījumam = (11,98 EUR/h \* 8 h) \* (1 \* 1) = 95,84 EUR.Pēc 2020.gada datiem tika izsniegtas 242 paaugstināta riska bezpilota gaisa kuģa lidojuma atļaujas. |
| 4. | Atbilstības izmaksu monetārs novērtējums | Projekts šo jomu neskar.  |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2019. gada 24. maija Īstenošanas Regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta Eiropas Savienības Oficiālajā vēstnesī OV L 152, 11.06.2019)Eiropas Parlamenta un Padomes 2018.gada 4.jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr.1008/2008, (ES) Nr.996/2010, (ES) Nr.376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr.552/2004 un (EK) Nr.216/2008 un Padomes Regulu (EEK) Nr.3922/91 (publicēta “Eiropas Savienības Oficiālajā Vēstnesī” L 212 22.08.2018). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2019. gada 24. maija Īstenošanas Regula (ES) 2019/947 par bezpilota gaisa kuģu ekspluatācijas noteikumiem un procedūrām (publicēta Eiropas Savienības Oficiālajā vēstnesī OV L 152, 11.06.2019).Eiropas Parlamenta un Padomes 2018. gada 4. jūlija Regula (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr.2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 ( 1 ) (publicēta “Eiropas Savienības Oficiālajā Vēstnesī” L 212 22.08.2018). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr. 2019/947 pielikuma B daļas UAS.SPEC.030. punkta 2. un 3.apakšpunkts | Projekta 5.1.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr.2019/947 pielikuma C daļas UAS.LUC.010. punkta 1. un 2. apakšpunkts  | Projekta 5.2.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 pielikuma B daļa  | Projekta 7.1.2. apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 pielikuma C daļa  | Projekta 7.2.2. apakšpunkts | Tiesību norma ieviesta pilnībā  | Projekts stingrākas prasības neparedz |
| Regulas 2019/947 pielikuma B daļas UAS.SPEC.030. punkta 2. apakšpunkts  | Projekta 8.1.apakšpunkts punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 pielikuma C daļas UAS.LUC.010. punkta 2. apakšpunkts | Projekta 8.2.apakšpunkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 pielikuma 1. papildinājums | Projekta 11. un 13. punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 pielikuma B daļas UAS.SPEC.020. punkta 1. un 2. apakšpunkts | Projekta 11. punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 pielikuma 2. papildinājums | Projekta 11. punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 pielikuma B daļas UAS.SPEC.020. punkta 3. apakšpunkts | Projekta 12. punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 pielikuma B daļas UAS.SPEC.020. punkta 1. apakšpunkta a) un b) apakšpunkts | Projekta 13. punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2019/947 18. panta i) punkts | Projekta 14. punkts | Tiesību norma ieviesta pilnībā | Projekts stingrākas prasības neparedz |
| Regulas Nr. 2018/1139 VII iedaļa  | Projekta 15.1., 15.3. un 15.4. apakšpunkti | Tiesību norma ieviesta pilnībā  | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Nav izmantotas Regulas Nr.2019/947 23.panta 4.punktā dotās tiesības dalībvalstij pieņemt bezpilota gaisa kuģa sistēmas ekspluatantu deklarācijas, kas iesniegtas saskaņā ar 5. panta 5. punktu, pamatojoties uz valsts standarta scenārijiem vai līdzvērtīgiem scenārijiem, ja minētie valsts scenāriji atbilst pielikuma UAS.SPEC.020. punkta prasībām, jo bezpilota gaisa kuģa sistēmas ekspluatants iepriekšminēto deklarāciju iesniegs atbilstoši regulas Nr.2019/947 pielikuma 1. papildinājumā I un II nodaļā noteiktajiem standarta scenārijiem.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

 |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2021.gada 23.martā ievietots Satiksmes ministrijas tīmekļa vietnē: <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts aģentūra “Civilās aviācijas aģentūra”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta īstenošana tiks veikta esošo cilvēkresursu ietvaros. Saistībā ar projekta izpildi nebūs nepieciešams veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāre I.Stepanova